हे भगवान।
ठीक है।
धत्।
क्लियर अमोनिया
ठीक है।
धत्। धत्।
मुझे पता है कि आप क्या सोच रहे हैं : यह पूल एक रूपक है।
पर यह बेहद वास्तविक और बेहद ठंडा भी था।
मैं आमतौर पर ऐसा आदमी नहीं था जो बहुत ज़्यादा आत्मविश्लेषण करता था।
बेशक, हाल ही तक,
मैं ऐसा आदमी नहीं था जो किसी और के घर के फ़र्श पर
किसी मरे हुए आदमी के ख़ून से लथपथ होकर उठे
और फिर पूल में गिर जाए, पर अब मुझे देखिए।
और उस पल,
मैं अपनी आँख के कोने से अपनी उथल-पुथल ज़िंदगी की
एक झलक देखने
और यह सोचने पर मजबूर होने से ख़ुद को रोक न सका
कि आख़िर कैसे सब कुछ इतनी जल्दी इतना ग़लत हो सकता है।
यह हुआ था…
लॉयड, चलो।
चार महीने पहले
- चलो शॉट लें। शॉट। - और एक राउंड?
हाँ, बारटेंडर।
- तुम्हें कौन से शॉट चाहिए? - चलो रम लें।
यह क्या पी रही है? चलो वही लें। वह अच्छा दिख रहा है।
तुम सुंदर दिख रही हो। तुम्हारे लिए कुछ खरीद सकता हूँ?
बड़ा प्रमोशन मिला है, यार!
कमबख़्त बहुत बड़ा प्रमोशन। तुम्हें कितनी वृद्धि मिली?
तुम्हें कितनी वृद्धि मिली?
मकैलेन 25। बारटेंडर ने मुझे बताया।
यह महँगी ड्रिंक है। उम्मीद है कि मैं इस लायक हूँ।
चिंता मत करो। भुगतान तुम करोगे।
लिव क्रॉस।
- एंड्रू कूपर। - मुझे पता है।
मैं माइक शैपर्ड के दल में काम करती हूँ।
माफ़ करना। मैं तुम्हें पहचान नहीं पाया।
कोई बात नहीं। माइक हमें अक्सर सातवें माले से ऊपर जाने नहीं देता।
वहाँ पैट्रिक बेटमेन के वे फ़ैन थोड़ा ज़्यादा उत्साहित हो रहे थे।
मुझे लगा कि अगर मैं किसी के साथ दिखूँ, तो यह ज़्यादा बेहतर होगा।
मदद करके ख़ुशी हुई।
एक मिनट के लिए मुझे लगा कि तुम मेरे पास आओगे,
पर मैं धैर्य नहीं रख सकी।
हाँ, दरअसल, मैं हाल ही में काफ़ी समय बाद पहली बार सिंगल हुआ हूँ,
इसलिए मैं इस खेल में माहिर नहीं हूँ।
यह कहना कि तुम इस खेल में माहिर नहीं हो, यही तुम्हारा पैंतरा है।
- यह बेहद कमज़ोर है। देखा मैं क्या कहना चाहता हूँ? - तुम शादीशुदा थे?
हाँ, 18 साल।
- तो तुम… - तुम्हारे लिए बहुत बूढ़ा हूँ।
दरअसल उम्र मेरे लिए मायने नहीं रखती है।
- वह इसलिए क्योंकि तुम कितने साल की हो, 27? - अट्ठाईस।
- और यही तुम्हारा खेल है। - शायद।
या शायद तुम इतने लंबे समय से शादी और बच्चों की परंपराओं में
- उलझे रहे हो… - दो बच्चे हैं।
…बच्चों वाले दूसरे शादीशुदा लोगों के बीच रहते हुए,
कि तुमने यह नहीं सोचा कि जनसंख्या का एक पूरा हिस्सा ऐसा भी हो सकता है
जो अलग विकल्प चुनते हैं और जिनके लक्ष्य अलग होते हैं।
तो तुम्हारे लक्ष्य क्या हैं?
चिरस्थाई प्यार,
कामुक, स्वस्थ सेक्स,
वित्तीय सुख,
मानसिक शांति, सद्भाव।
- मुझे लगता है कि ये हर किसी के लक्ष्य हैं। - और तुमने इनमें से कितने हासिल किए हैं?
मैं बस यह कह रही हूँ कि शायद तुम्हें इन नियमों पर थोड़ा पुनर्विचार करना चाहिए।
मैं तुम्हारा पिता हो सकता हूँ।
मेरे पास पहले से ही एक हैं। मिल्ट।
अच्छे आदमी हैं और तुमसे काफ़ी बड़े हैं।
- यह अजीब है कि मुझे यह जीत महसूस हुई। - तो फिर तुम्हें घर से ज़्यादा बाहर निकलना चाहिए।
मैं अभी बाहर ही हूँ।
नहीं, नहीं हो। सच में नहीं हो। अभी नहीं।
माफ़ करना, क्या तुम हर किसी से ऐसे ही बात करती हो?
- तुमने मुझसे यह नहीं पूछा कि क्या मैं शादीशुदा रही हूँ। - क्या तुम शादीशुदा रही हो?
हाँ। दो साल।
- वैसे, तुम काफ़ी जवान थी। - हाँ।
साथ ही, पता चला कि उसे मोटी वैश्याएँ पसंद थीं।
सबकी अलग-अलग पसंद होती हैं।
विडंबना यह है कि किशोरावस्था में मैं मोटापे से ग्रस्त थी,
पर यह उससे मिलने से बहुत पहले की बात है।
फिर भी, जब मैंने उसकी ब्राउज़िंग हिस्ट्री देखी,
मैं सोचने लगी कि जब हम मिले थे, क्या उसने किसी तरह मुझमें उस मोटी लड़की को महसूस किया था
और इसलिए मेरी ओर आकर्षित हुआ था।
मेरा विश्वास करो, वह इसलिए तुम्हारी ओर आकर्षित नहीं हुआ था।
और वह रहा तुम्हारा खेल।
देखो,
मैं यह समझता हूँ कि तुम्हारी उम्र के ज़्यादातर लोग बेवकूफ़ होते हैं।
वहाँ जो भी हो रहा है,
वह… नशे में अपनी मर्दानगी दिखा रहे हैं।
आत्मकामी अपरिपक्व आदमी जिनका तुमसे कोई मुक़ाबला नहीं है,
न बातचीत में और न ही बिस्तर पर।
तो, तुलना करके देखें, तो मेरी उम्र का आदमी एकदम सही विकल्प जैसा लगता है, है न?
मैं विचारशील हूँ। मैं समझदार हूँ। मैं मर्द हूँ,
चाहे इन दिनों इसका जो भी मतलब हो।
- पर तुम 27 साल की हो? - अट्ठाईस।
अट्ठाईस, तो तुम मुझसे 20 साल छोटी हो।
और इस समय, यह कारगर है, है न?
मेरे पास पैसे हैं, तुम्हारे पास आज़ादी है,
हम एक साथ दुनिया घूम सकते हैं, हम एक-दूसरे से कई चीज़ें सीख सकते हैं।
- बातचीत में और बिस्तर पर। - हाँ। हाँ।
मैं तुम्हें बेहद दिलचस्प लगूँगा
क्योंकि मेरे पास तुमसे दो दशक ज़्यादा की कहानियाँ हैं
और तुम मुझे बेहद दिलचस्प लगोगी क्योंकि तुम लापरवाह तात्कालिकता के साथ
वर्तमान में अपनी ज़िंदगी जीती हो जो मैं अरसा पहले खो चुका हूँ।
इसलिए हमें एक-दूसरे का मनोरंजन करने में कोई परेशानी नहीं होगी।
और यह कुछ समय तक कारगर होगा, है न?
फिर दस साल आगे चलते हैं, तुम 38 की होगी। मैं 58 का हूँगा।
तब चीज़ें थोड़ी मुश्किल होने लगेंगी।
शायद तुम्हें बच्चे चाहिए होंगे, पर मेरे पहले से बच्चे हैं।
शायद तुम यह सोचने लगोगी, "क्या मैं ज़िंदगी के
शानदार अनुभवों में से एक से चूक गई?"
- और तुम तब भी बेहद ख़ूबसूरत होगी… - तुम्हें लगता है कि मैं ख़ूबसूरत हूँ?
मैं बूढ़ा हो रहा हूँगा।
वैसे, मैं देख सकती हूँ कि तुम पर बुढ़ापा ख़ूब फ़बेगा।
वह इसलिए क्योंकि मेरा बुढ़ापा शुरू हो चुका है।
बात यह है कि हम कम सेक्स करेंगे और ज़्यादा वाइन पीने लगेंगे,
और शायद यह थोड़े और समय के लिए कारगर रहेगा।
कभी किसी ने तुमसे कहा है कि तुम बहुत बोलते हो?
दरअसल, मैंने अपनी चुप्पी और अपनी पत्नी को लगभग एक ही समय पर खोया था।
ख़ैर, चलो और दस साल आगे चलते हैं।
- यह ज़रूरी है? - मैं 68 साल का हो जाऊँगा।
चाहे मैं अपना कितना भी अच्छा ख़्याल रखूँ,
मेरा प्रोस्टेट वही करेगा जो वह करता है और मेरे बाल भी,
और तुम अपने दिन यह सोचने में बिताने लगोगी
कि मेरे गुज़रने के बाद तुम्हारी ज़िंदगी कैसी होगी।
इस बीच, जब भी तुम घर से निकलोगी,
मैं सोचने लगूँगा कि तुम किस जवान आदमी के साथ सेक्स कर रही होगी।
सच में? तुम इतने असुरक्षित हो?
अभी नहीं हूँ, पर मैं हूँगा।
- हाँ, चरित्र का क्या? - तुम्हारा या मेरा?
- तुम्हें पक्का यक़ीन है कि मैं धोखा दूँगी? - नहीं, बस पक्का यक़ीन है कि मुझे इसकी चिंता होगी।
तुममें आत्मविश्वास और कम आत्मसम्मान का एक अजीब मिश्रण है।
तो, मैं ईर्ष्यालु, भद्दा बूढ़ा हूँगा
और तुम अपनी यौन चरम अवस्था में एक बेचैन महिला होगी,
और हम दोनों इस डर से घिरे रहेंगे
कि हमारी ज़िंदगी के आख़िरी साल, सबसे कठिन साल,
पूरी तरह से अकेले ही गुज़रेंगे।
वाह।
बस वाह। तुम्हारे दिमाग़ में यह सब कब आया?
उन दस सेकंड में जो तुम्हें उस स्टूल से इस स्टूल तक पहुँचने में लगे।
वैसे, मैं यहाँ बैठकर तुम्हारी हर बात का जवाब दे सकती हूँ,
पर सच कहूँ तो, मेरा इरादा बस सेक्स करने का था।
तुम्हें इससे कितनी समस्याएँ हैं?
एक भी नहीं सूझ रही।
चलो यह करें!
तीन महीने बाद
यह हुआ था…
आपको कॉलेज से निकलते ही एक बड़ी कंपनी में नौकरी मिल जाती है।
आप बस एक बड़ी संस्था के मामूली कर्मचारी हैं,
पर आपके पास सफल होने का मौका है।
आप शहर में एक घटिया सा अपार्टमेंट लेते हैं जो आप मुश्किल से वहन कर सकते हैं
क्योंकि आप जानते हैं कि पैसे आएँगे।
आप शादी करते हैं क्योंकि, आपको पता है…
और वह आपके साथ उस घटिया अपार्टमेंट में रहने आती है।
आप पूरी तरह कंगाल हो चुके हैं, पर अब आप दो लोग हैं।
आप इस स्थिति में साथ हैं और यह अच्छा महसूस होता है।
वैसे बता दूँ, कोई आपके साथ वैसे सेक्स नहीं करेगी जैसे उसने उस घटिया अपार्टमेंट में किया।
वह भी नहीं।
तो आप कड़ी मेहनत करते हैं और आर्थिक रूप से स्थिर होते हैं।
इतनी मुश्किल से, आसानी से आप इतने पैसे कभी नहीं कमा पाएँगे।
वैसे, यह इतना आसान भी नहीं है।
ए। हाँ।
और फिर, जब आप चीज़ों को लेकर अच्छा महसूस कर रहे होते हैं,
जब चीज़ें व्यवस्थित हो जाती हैं, आपका पहला बच्चा होता है।
साँस लो, साँस लो।
आप 30 प्रतिशत अग्रिम भुगतान देकर एक घर खरीदते हैं, साढ़े चार प्रतिशत की ब्याज दर पर 30 साल का ऋण लेकर।
और आप फिर से कंगाल हो जाते हैं।
- अह-हँ। - इसलिए आप और मेहनत करते हैं, ज़्यादा घंटे।
- आप ज़्यादा पैसे कमाने लगते हैं… - बढ़िया है।
…जो आपको बस इस बात से अवगत कराता है कि आप और भी ज़्यादा पैसे
कमा सकते हैं।
दूसरा बच्चा।
दूसरा घर।
फिर से कंगाल।
पर यह अलग तरह की कंगाली है।
आप सामर्थ्यवान हैं, जो यह कहने का एक शानदार तरीका है
कि आपके पास अपनी कोशिशों का फल दिखाने के लिए कुछ है।
घर, कारें, बाकी चीज़ें।
और अब तक, आप अपनी सारी
सीधी-सादी योजनाएँ भूल चुके होंगे,
या उन चीज़ों को भूल चुके होंगे जो आपके लिए शुरुआती समय में मायने रखती थीं।
आप इतनी तेज़ी से आगे बढ़ रहे होंगे कि आपके पास वे मुश्किल सवाल पूछने का समय नहीं होगा, जैसे,
"कब यह पर्याप्त होगा?"
और, "सच में, क्या यह सब ज़रूरी है?"
तीसरा घर।
फिर एक दिन, घर खरीदने के लगभग पाँच साल बाद,
आप देखेंगे और आपको एहसास होगा कि आप वहाँ पहुँच चुके हैं,
उस पवित्र ऊँचाई पर जहाँ पहली बार
आप सच में अपनी ज़िंदगी का ख़र्च उठा सकते हैं।
और उस रहस्यमयी पल में जहाँ आपको लगता है
कि आपने ज़िंदगी और उसकी सभी जटिल चुनौतियों को अपने वश में कर लिया है,
आमतौर पर वहीं पर आप अपनी 18 साल की पत्नी को अपने बिस्तर पर अपने सबसे…
अरे, वाह।
…क़रीबी दोस्तों में से एक के साथ पाएँगे।
चौथा घर।
किराए पर।
यह छोटा है, पर चिंता मत कीजिए, यह निराशाजनक भी है।
यॉर फ़्रेंड्स एंड नेबर्स
हमने अभी भी पैक-प्रो में शेयर क्यों रखे हुए हैं?
हमने लगभग सारे शेयर बेच दिए हैं।
- लगभग? क्या उसने सच में ऐसा कहा? - वे फिर से सफल होंगे।
दोस्तों, मैं तुमसे कहता आ रहा हूँ कि हम कुल मिलाकर पैसे कमा रहे हैं,
हमें उभरती हुई तकनीक में फँसने की ज़रूरत नहीं है।
आज ही सारे शेयर बेच दो।
ठीक है, बॉस।
- उसे क्या हुआ है? - मुझे? कुछ नहीं हुआ।
उसकी गर्लफ़्रेंड ने उसे छोड़ दिया।
- क्या यह नई बात है? - मैं उससे प्यार करता हूँ।
नहीं, तुम नहीं करते।
तुम्हें प्यार से प्यार है, बस।
- बात बस यह है कि मुझे पता नहीं कि मैं क्या करूँ। - मुझे पता है। पैक-प्रो के सारे शेयर बेच दो।
धन्यवाद।
- सुप्रभात, कूप। - जैक।
सज्जनों।
आज हम स्क्वाश खेलेंगे?
सच में? क्या मैरी ने मुझे ईमेल भेजा था?
शायद ग़लती मेरी है। तुम्हारे पास तुम्हारा बैग है?
हाँ।
- बढ़िया है। दोपहर को? - दोपहर को।
बहुत ख़ूब।
आउट। आउट। चलो भी। थोड़ी और कोशिश करो।
सर्व करो। हद है।
बच्चे कैसे हैं?
वे ठीक हैं।
- पत्नी? - पूर्व-पत्नी।
हाँ, वह अब भी उस बेवकूफ़ के साथ है? उसका नाम क्या है, उस बास्केटबॉल खिलाड़ी का?
निक। हाँ।
उसे सज़ा ज़रूर मिलेगी। कर्मों का फल, है न?
जिससे याद आया, मुझे कुछ बुरी ख़बर देनी है।
हे भगवान, जैक, फिर से कैंसर तो नहीं हो गया न?
क्या? नहीं। हे भगवान, नहीं।
नहीं, मेरा इकलौता बचा हुआ अंडकोष स्वस्थ है। बहुत मोटा है।
नहीं, बात यह है, कूप, कि तुम्हें नौकरी से निकाला जाता है।
बढ़िया है।
नहीं, मैं गंभीर हूँ। मुझे तुम्हें निकालना होगा।
क्या?
यह लड़की, ऑलिव… उसका क्या नाम है?
- कोई ऑलिविया वगैरह है। - रुको। रुको। लड़की? कौन सी लड़की?
- तुम क्या कह रहे हो? - क्रॉस। ऑलिविया क्रॉस। ऑलिविया क्रॉस।
ऑलिव…
लिव क्रॉस?
एक मैनेजिंग डिरेक्टर का एक एसोसिएट के साथ सोना…
एक मिनट रुको, नहीं, उसने कभी मेरे अधीन काम नहीं किया।
वह शैपर्ड के दल में थी। और…
मुझे नहीं लगता कि मैं उससे पहले कभी मिला भी था।
इससे फ़र्क नहीं पड़ता कि तुम उससे मिले थे या नहीं। इससे फ़र्क पड़ता है कि तुमने उसके साथ सेक्स किया या नहीं।
तुमने उसके साथ सेक्स किया था, है न?
ओह!
हाँ, पर यह एक ही सप्ताहांत को हुआ था, तीन महीने पहले।
संपूर्ण सहमति से।
- मेरा मतलब, उसने मुझ पर डोरे डाले थे। - मुद्दा वह नहीं है।
तुम उसके वरिष्ठ अधिकारी थे।
मैंने तुम्हें बताया था, मैं उसे जानता भी नहीं था।
पर तुम्हें पता था कि वह शैपर्ड के लिए काम करती है, है न?
देखो, कूप, बात यह है कि उसे लगता है कि उसे छोड़कर वीपी का पद किसी और को दिया गया।
वीपी? वह 27 साल की है।
नहीं, वह 28 की है और मैं उसका पक्ष नहीं ले रहा हूँ।
तुम मुझे नौकरी से नहीं निकाल सकते, जैक।
दरअसल, हमारे यहाँ बेहद सख़्त ग़ैर-बंधुत्व धारा है, या मुझे यही बताया गया है।
पर तुम मुझे यहाँ क्यों लेकर आए, मुझे नौकरी से निकालने के लिए?
एचआर को तुम्हारे कंप्यूटर तक पहुँचने के लिए तुम्हारे ऑफ़िस में जाना था।
मालिकाना जानकारी, तुम्हें पता है कि क्या होता है।
वे मेरे क्लाइंट हैं।
दरअसल, तुम्हारे द्वारा हस्ताक्षरित गैर-याचना समझौते के अनुसार,
वे कम से कम अगले दो सालों तक हमारे क्लाइंट हैं।
तुम सच में मुझे इस तरह निकालोगे?
तुम्हें पता है कि यह कैसे होता है।
मेरा कैपिटल खाता?
वह मेरे पैसे हैं, जैक। बिल्कुल नहीं।
- चलो भी, जैक। तुम ऐसा नहीं कर सकते। - तुम्हें किसी कारण से नौकरी से निकाला गया है।
मेरे पास जो भी है, वह उसी खाते में है। तुम मुझे तबाह कर दोगे, जैक।
माफ़ करना कि यह ऐसे करना पड़ रहा है, पर ऐसे ही करना होगा।
मैं मुक़दमा करूँगा।
अगर न करो, तो वे तुम्हें छह महीने का वेतन देंगे।
भाड़ में जाओ।
हाँ। ख़ैर…
मैं तुम्हें फैसला लेने के लिए कुछ दिन देता हूँ।
हंटर। ए!
आप यहाँ क्या कर रहे हैं?
काम जल्दी ख़त्म कर लिया, इसलिए सोचा कि तुम्हें लेने आऊँ।
- आज मंगलवार नहीं है। - मुझे पता है।
मैंने सोचा कि शायद हम थोड़ा समय साथ बिता सकते हैं।
- शायद आइसक्रीम खाने चल सकते हैं। - क्या मैंने कोई ग़लती की?
हे भगवान, हंटर, नहीं।
क्या एक पिता अपने बेटे के साथ बिना किसी पूर्व योजना के कुछ अच्छा समय नहीं बिता सकता?
स्कूल कैसा चल रहा है?
- स्कूल कैसा चल रहा है? - ठीक है।
हमने जो ट्यूटर लगवाई, वह कैसी है? वह सही पढ़ा रही है?
शायद।
तुम्हारी कोई गर्लफ़्रेंड है?
- नहीं। - कोई संभावित गर्लफ़्रेंड है?
नहीं।
तुम्हें लगता है कि आज किसी समय तुम मुझे दो अक्षरों से
ज़्यादा लंबा जवाब दे सकोगे?
शायद।
- आप अंदर आ रहे हैं? - हाँ, टोरी यहीं है। मैं हैलो कहना चाहता हूँ।
- हैलो, जान। - ए, मॉम।
- तुम्हारा दिन कैसा था? - ठीक था।
तुम यहाँ क्या कर रहे हो?
क्य… मैं हंटर को आइसक्रीम खिलाने ले गया था।
आज मंगलवार नहीं है।
मुझे बताया जा चुका है।
- क्या टोरी यहाँ है? - वह अभी तक घर नहीं लौटी है।
- क्या हुआ? - क्या हुआ?
क्यों घूर रही हो?
- मैं तुम्हें नहीं घूर रही। - तुम मुझे वैसे ही घूर रही हो जो…
वैसे ही घूर रही हो जब तुम मुझे न घूरने की कोशिश करती हो।
तो, क्या समस्या है?
शायद यह थोड़ा पेचीदा होता है जब तुम तब आते हो जब तुम्हारा दिन नहीं होता है।
हे भगवान, मैं उसे आइसक्रीम खिलाने ले गया था।
यह उसे उलझन में डालता है। हदें किसी कारण से होती हैं।
हदें? तुम्हारा मतलब, एकविवाह की तरह?
सच में, कूप?
लगभग दो साल हो चुके हैं। तुम उसी दलील का इस्तेमाल करना कब बंद करोगे?
पता नहीं, छिनालपन की सीमा अवधि क्या होती है?
शायद तुमने जितना समय पीड़ित पति की भूमिका निभाने में बिताया है, उससे भी कम।
- पीड़ित पति कौन कहता है? कौन हो तुम? - पता है क्या?
अगर तुम थोड़ा भी आत्म-जागरूक होते,
तो तुम्हें एहसास होता कि ये चीज़ें अचानक नहीं होती हैं
और शायद तुम इसके लिए ख़ुद को भी थोड़ा सा ज़िम्मेदार समझते।
ठीक है, माफ़ करना, पर तुम निक के साथ सोई, तुमने मुझे इस घर से निकाल दिया,
मुझे इन सबका खर्चा उठाना पड़ रहा है
और मैं ही ज़िम्मेदार नहीं हूँ?
अभी मैं इस पर बहस नहीं करूँगी।
अरे, यह अकेले करना बिल्कुल भी मज़ेदार नहीं है।
- ए! - क्या?
क्या उसने तुम्हें बताया कि उसे एक नया ड्रम किट चाहिए?
उसे नया ड्रम किट चाहिए? उसके पुराने ड्रम किट का क्या हुआ?
पता नहीं, वह पुराना और टेढ़ा-मेढ़ा हो गया है।
वह जिस बैंड के साथ बजा रहा है, और वैसे, वे बेहद अच्छे हैं,
उन्होंने कहा कि उसे एक नया चाहिए।
- उफ़। - निक ने उसे खरीदकर देने का कहा…
नहीं। मैं… निक को मेरे बेटे के लिए ड्रम सेट खरीदने की ज़रूरत नहीं है।
- मैं बस कह रही हूँ कि अगर तुम सच में व्यस्त हो… - मैं यह संभाल सकता हूँ।
रुको। कूप।
मैं टोरी को डर्मेटोलॉजिस्ट के पास ले गई थी।
- उसकी त्वचा ठीक है। - हाँ, तुम उसे यह बताना चाहते हो?
वह यह नया लेज़र उपचार कराना चाहती है। तीन बार कराना होता है और फिर काम ख़त्म,
एक बार का 1,500 डॉलर।
वे तुम्हें बिल ईमेल कर देंगे।
जब भी तुमसे मिलता हूँ, मेरे पैसे खर्च होते हैं।
केवल मंगलवारों को मिलने की कोशिश करना।
टोरी से कहना कि उसके पिताजी ने हैलो कहा है।
हद है।
हे भगवान। तुम मज़ाक कर रहे हो?
अरे, धत्। माफ़ कर दीजिए। यह पूरी तरह से मेरी ग़लती है।
हाँ।
- रुकिए, मैं आपको मेरी जानकारी देता हूँ। - टोरी?
हैलो, डैडी।
जेक, वह मेरे पिताजी हैं।
डैडी, यह जेक है।
आपसे मिलकर ख़ुशी हुई, सर।
मुझे खेद है कि आपसे मिलने के लिए मुझे आपकी कार ठोकनी पड़ी।
रुको, तुम कौन हो?
जेक वेस्टन।
ठीक है, इससे मुझे कोई जानकारी नहीं मिली।
यह मेरा बॉयफ़्रेंड है।
- माफ़ करना, तुम कितने साल के हो? - मैं 20 का हूँ, सर।
मुझे सर बुलाना बंद करो। कोई इस पर विश्वास नहीं करेगा।
- माफ़ कीजिए। - ठीक है, तुम बी…
वह 17 साल की है। क्या तुम इस राज्य के क़ानून से परिचित हो?
- यह वैसा नहीं है, सर। - डैडी।
ठीक है। जेक, है न?
अगर तुमने एक बार और मुझे सर बुलाया, तो मैं तुम्हारे पैरों के बीच मुक्का मारूँगा।
डैड, आप अजीब बर्ताव कर रहे हैं। मॉम, डैड अजीब बर्ताव कर रहे हैं।
- तुम इससे सहमत हो? - क्यों न तुम दोनों अंदर जाकर
- कुछ खाओ? - तुम इस बारे में जानती हो?
तुम्हें इससे कोई ऐतराज़ नहीं है?
- मुझे आपकी कार के लिए खेद है। - ठीक है, भाड़ में जाओ, जेक। भाड़ में जाओ।
- तुम्हारी समस्या क्या है? - तुम्हारी समस्या क्या है?
तुम हमारी बेटी के वैधानिक बलात्कार से सहमत हो?
- अरे, बस करो। - क्या?
- वह उससे प्यार करती है। - वह बच्ची है। वह 20 साल का है।
तुम इससे कैसे सहमत हो सकती हो?
- जान। - हे भगवान।
तुम उन्हें अकेला छोड़ती हो… बढ़िया, निक आ गया।
- हैलो। - ए, कूप।
वह इसे सुलझा देगा।
मुझे तुमसे मिलने आने दो।
- ए। - हैलो।
ठीक है। हाँ। हाँ।
मैं ये शानदार स्कर्ट स्टेक ग्रिल करने वाला था जो मैंने अभी-अभी खरीदे।
मेरा मतलब, तुम रुकते क्यों नहीं?
क्यों न मैं रुकूँ?
मुझे इसलिए नहीं रुकना चाहिए क्योंकि शायद मेरे पिछले आँगन में जाकर
मेरी पत्नी के साथ
सेक्स करने वाले आदमी द्वारा
मेरे 5,000 डॉलर के ग्रिल पर पकाए गए स्टेक खाने का विचार…
- वाह। - …मुझे अपने ही शन फ़ुजी स्टेक चाकू से
अपना दिल काटने के लिए मजबूर करेगा।
शायद इसलिए मैं यहाँ नहीं रुकना चाहता।
इसलिए, मैं जा रहा हूँ।
देखो, मैं समझता हूँ, कूप।
मैं तुम्हारी पीड़ा समझता हूँ। सच में।
मैं बस इससे उबरने का तरीका ढूँढने की कोशिश कर रहा हूँ, समझे?
हम सबके लिए।
हाँ, उसके लिए शुभकामनाएँ।
उस नन्हें कमीने से कहो कि मैं उसे बिल भेज दूँगा।
पैरों की उँगलियाँ संभालो, जान।
मैं चलाता रहा जबकि हैस्केल घोड़े बेचकर सोता रहा।
कुछ देर बाद, मुझे भी नींद आने लगी।
अन्य निकासी, शुल्क और लागत जारी
दैनिक अंतिम जमा राशि
जल्द ही मैं फिर से सू के साथ हूँगा।
- यह लंबा सफ़र लगभग ख़त्म ही हो गया था… - धत्।
…और जल्दबाज़ी करने की कोई ज़रूरत नहीं थी।
मैं भविष्य के बारे में सोचने लगा
जो कि इतना उज्जवल नहीं होता अगर मैंने उसे इन रंगों से नहीं जड़ा होता।
सू के सफल होने के बारे में सोचकर ख़ुशी हो रही थी।
शायद वह मेरे लिए भी था।
तुम्हें एहसास नहीं है कि अगर मैं पकड़ा गया,
तो वे जानना चाहेंगे कि मुझे कार और ये चीज़ें कैसे मिलीं।
- और वे मुझे हत्या के आरोप में गिरफ़्तार कर लेंगे। - अगर तुम स्मार्ट बने रहे, तो पकड़े नहीं जाओगे।
ए।
क्या कर रही हो?
- हैलो। - हैलो।
हाँ! हाँ! चलो।
समैंथा के पति, पॉल ने अपनी दौलत डाइनरों से कमाई थी।
- उसके पास नौ डाइनर थे, 44-इंच की कमर थी… - हे भगवान।
…और स्तंभन दोष से गंभीर रूप से ग्रस्त था।
हाँ! वाह! हाँ!
जब से वे अलग हुए, वह खोए समय की भरपाई कर रही है।
हे भगवान।
शायद तुम्हारे दाँत सच में त्वचा के अंदर चले गए थे।
अरे, उसी से तुम्हें पता चलता है कि मैं ढोंग नहीं कर रही थी।
सब ठीक है?
अह-हँ। हाँ।
क्या तुम्हें जाना है?
नहीं।
क्यों? क्या तुम चाहते हो कि मैं चली जाऊँ?
नहीं, मैं बस…
तुम्हें देखकर ऐसा लगा जैसे तुम्हें कोई…
- ज़रूरी काम है। - नहीं।
पर ठीक है। ठीक है।
- ए, क्या हुआ? - क्या? सब बिल्कुल ठीक है।
नहीं, अगर तुम्हें कुछ कहना है, तो कृपया बस कह दो।
मेरा मतलब, एक मिनट पहले तुम सच में मेरे अंदर स्खलित हो रहे थे
और अब तुम्हें मुझसे तुरंत छुटकारा चाहिए।
सैम, हे भगवान।
नहीं, सच में, कोई बात नहीं। नहीं, ठीक है। मैं जाती हूँ।
सच में, मेरा मतलब, यह जीव विज्ञान है, है न?
कामोन्माद की तीव्र अनुभूति के बाद डोपामाइन का कम होना।
मुझे लगा कि शायद तुम्हारे बच्चों को कोई परेशानी है।
नहीं, मेरे बच्चे गहरी नींद में हैं, पर चिंता करने के लिए बहुत-बहुत धन्यवाद।
ठीक है, देखो, मैं… शायद कुछ ग़लतफ़हमी हो रही है।
मुझे लग रहा है कि तुम मुझे समझ नहीं रही हो। देखो…
नहीं, सच कहूँ तो, मुझे थोड़ा बुरा ज़रूर लगा और…
मेरा मतलब, क्योंकि तुमने मुझे फ़ोन किया था, है न?
और फिर मैंने एक सेक्सी ड्रेस पहनी और…
- सैम। सैम। सैम। सैम। - …एक बेबीसिटर बुलाई और एक्स्फ़ोलीएट किया।
सैम।
मुझे माफ़ कर दो।
ठीक है? मैं नहीं चाहता कि तुम जाओ।
मुझे सच बताओ।
क्या तुमने कभी सोचा है कि हम इससे भी ज़्यादा कुछ हो सकते हैं?
चलो भी। सैम।
चलो भी।
हमारे बीच छह महीनों से यह संबंध चल रहा था
और मेरे दिल में अभी तक उसके लिए भावनाएँ नहीं जगी हैं।
देखो, तुम्हें पता है न कि बेइली में मेरे पास कितने क्लाइंट थे?
मैं उनमें से आधे क्लाइंट यहाँ लेकर आ सकता हूँ,
अगर हम उन्हें टेक्सस के तेल परिवारों के साथ जोड़ दें,
तो मैं एक साल से भी कम समय में पाँच सौ मिलियन डॉलर कमा सकता हूँ। चलो भी। सबकी जीत होगी।
और तुम अभी तक हमारी किसी एसोसिएट के साथ नहीं सोए।
देखो, जैक सबको फ़ोन कर रहा है। किसी को तुम्हें नौकरी देने की अनुमति नहीं है।
चलो भी, मॉन्टी। मैंने तुम्हें यह नौकरी दिलवाई थी। बस मुझे ले लो।
वह सबको फ़ोन कर रहा है।
देखो, मुझे पता है कि जैक सबको फ़ोन कर रहा है।
भाड़ में गया जैक। उसका यहाँ कोई दोस्त नहीं है।
यह जानकर ख़ुशी हुई।
देखो, मैं जैक को नाराज़ नहीं कर सकता।
अभी नहीं, इस साल तकनीकी क्षेत्र में जो मार झेल रहे हैं, उसके मद्देनज़र नहीं।
मैं काफ़ी समय से तुम्हें यहाँ लाना चाह रहा था।
- ख़ैर… - तुम्हारे गैर-प्रलोभन समझौते की अवधि 90 दिन है?
कभी तुम इस कुर्सी पर थे, मॉन्टी, और मैं तुम्हारी कुर्सी पर था।
- हाँ, मुझे पता है। - दो साल?
हस्ताक्षर करने से पहले किसी वकील से सलाह नहीं ली थी?
दरअसल, उन्होंने मुझे अच्छी पेशकश दी थी, अब क्या कहूँ?
तुम्हें मेरी सलाह चाहिए?
बिल्कुल नहीं।
चलो भी, कूप। समझौते की अवधि पूरी हुए बिना नौकरी कैसे दे दूँ?
कुछ समय के लिए आराम करो, इस कांड को शांत होने दो क्योंकि अभी कोई तुम्हें नौकरी नहीं देगा।
तुम्हें दुबई के उन नए पारिवारिक कार्यालयों में से किसी एक से संपर्क करना चाहिए।
वे तुम्हारे गैर-याचना समझौते या उस लड़की के साथ तुम्हारे संबंध की परवाह नहीं करेंगे।
उस लड़की के साथ कोई संबंध नहीं था।
मेरा मतलब है कि चाहे जो भी हो, वे परवाह नहीं करेंगे।
कूप, चलो भी, ऐसे मत जाओ।
माफ़ करना मुझे देर हो गई।
मैंने वही हमेशा वाली चीज़ मँगवाई।
कल तुम मिलर की पार्टी में आओगे?
मुझे आमंत्रित किया गया था, क्यों नहीं आऊँगा?
बस यूँ ही पूछा।
अगर मैं हर पार्टी वगैरह में जाना छोड़ दूँ क्योंकि मेल् और निक वहाँ हो सकते हैं,
- तो मैं कभी घर से बाहर नहीं निकल पाऊँगा। - ए, मैं टीम कूप में हूँ।
- कोई टीम नहीं है। - बकवास।
ठीक है, क्या हुआ?
क्या?
तुम अपना फ़ोन नहीं देख रहे हो।
जल्दबाज़ी में नहीं खा रहे हो। कुछ तो गड़बड़ है।
अगर मैं कुछ समय तक काम न करूँ तो?
अब, तुम ऐसा क्यों करोगे?
पता नहीं, शायद अपने बच्चों से मिलने के लिए। पता नहीं, कोई किताब पढ़ने के लिए।
तो, हम कुछ हफ़्तों की बात कर रहे हैं,
- शायद एक महीने की? - बिल्कुल।
या शायद एक साल की।
कूप, हर बातचीत में एक ऐसा समय आता है
जब इंसान को बकवास करना बंद करके सीधे मुद्दे पर आना पड़ता है।
मेरी नौकरी चली गई।
- तुमने किसके साथ सेक्स किया? - ए।
- तुम्हें सीधे यही निष्कर्ष क्यों निकाला… - नहीं, नहीं, नहीं, नहीं।
तुम पियक्कड़ या जातिवादी नहीं हो और तुम्हारे आँकड़े अच्छे थे,
तो केवल सेक्स ही बचता है।
हद है, बार्नी, चलो भी।
मुझे बस समझ नहीं आ रहा कि जैक ने मुझे इस मुश्किल परिस्थिति में क्यों डाला।
मेरा मतलब, वह बस एक मामूली चूक थी।
जैक को तुम्हें निकालकर तुम्हारे क्लाइंट हथियाने का मौका दिखा। तो क्या सच में थी?
- क्या? - बस एक मामूली चूक।
वह बिल्कुल अलग माले पर काम करती थी।
- मैं उसे जानता नहीं था। - तुम्हें कोई और नहीं मिला?
- और कोई भी? - उसने मुझ पर डोरे डाले थे।
- इससे फ़र्क नहीं पड़ता है। - अरे, फ़र्क पड़ना चाहिए।
पड़ना चाहिए। फ़र्क पड़ना चाहिए।
बेइली समझौता करेगा।
क्या?
बेइली रसल पर मुक़दमा चलाओ। वे समझौता करेंगे।
वे ऐसा क्यों करेंगे?
क्योंकि तुम पियक्कड़ या जातिवादी नहीं हो और तुम्हारे आँकड़े अच्छे थे।
वे नहीं चाहते कि यह किसी जज के पास जाए। उन पर मुक़दमा चलाओ।
तुम मेरे बिज़नेस मैनेजर हो, मेरे वक़ील नहीं।
और तुम्हारे बिज़नेस मैनेजर के रूप में,
मैं तुम्हें सच में प्रोत्साहित कर रहा हूँ कि एक वक़ील नियुक्त करो।
मैं बस जानना चाहता हूँ कि मेरे पास जितने पैसे हैं, उनसे कब तक काम चला सकूँगा।
तुम्हारी जमा पूँजी?
छह महीने। ज़्यादा से ज़्यादा सात महीने।
यह सच नहीं हो सकता।
पत्नी को गुज़ारा भत्ता, बच्चों का भरण-पोषण, दो घर, कारें, प्राइवेट स्कूल,
साथ ही तुम्हारी बहन, और मैं यह बस बिना दिमाग़ पर ज़ोर डाले बोल रहा हूँ।
जैक समझौता करेगा।
जैक मुझे तबाह कर देगा। मैं उन लोगों से लड़ने का जोखिम नहीं उठा सकता।
तुम न लड़ने का जोखिम नहीं उठा सकते।
मुझे बस लगा था कि मेरे पास इससे कहीं ज़्यादा पैसे हैं।
तुम्हारे पास थे। पर पिछले साल तुम्हें टेक स्टॉक्स में भारी नुकसान हुआ।
पिछले साल सबको टेक स्टॉक्स में भारी नुकसान हुआ।
सबका न तो तलाक़ हुआ और न उन्होंने अपनी सहकर्मी के साथ सेक्स किया।
- तुम्हें जाकर मॉन्टी से मिलना चाहिए। - मिला था। लैन्स से भी मिला था।
- कोई फ़ायदा नहीं हुआ? - मैंने दो साल के गैर-याचना समझौते पर हस्ताक्षर किए थे।
मुझे पता है।
कूप, तुम क्या पी रहे हो?
वह भूल जाओ।
मेरे पास 15 साल पुरानी जापानी व्हिस्की है जो तुम्हें ज़रूर आज़मानी चाहिए।
दो।
ज़िंदगी के नाम।
यह कितनी मुलायम है न?
हाँ।
तो…
अकेली ज़िंदगी कैसी चल रही है?
वैसे, कभी-कभी मज़ा आता है।
बकवास। पक्का तुम्हारी ज़िंदगी में कोई ख़ूबसूरत महिला होगी।
चलो भी, बताओ मुझे। कोई नई ख़बर सुनाओ।
ए, मैं इस साल भी कैंसर बेनेफ़िट कार्यक्रम की अध्यक्षता कर रहा हूँ,
और पिछले साल की तरह, मैंने तुम्हारे लिए दो टेबल बुक की हैं।
टेबलों के लिए कितने देने होंगे?
तीस हज़ार। दो के लिए साठ।
चलो भी, तुमने पिछले साल दो टेबलें खरीदी थी।
हाँ, पिछले साल मेरा तलाक़ नहीं हुआ था, पीटर।
हाँ, तुमने सही कहा। मुझे माफ़ कर दो।
मैंने सोचा ही नहीं।
मुझे तुम्हें ऐसी स्थिति में डालना नहीं चाहिए था।
मैं सूची से तुम्हारा नाम हटा दूँगा।
नहीं, रहने दो।
- पक्का? - हाँ, कोई बात नहीं। कोई बात नहीं।
तुम्हें परेशान करने की कोशिश नहीं कर रहा था।
शायद यह कुछ लोगों के स्वभाव में ही है।
भाड़ में जाओ।
ए…
तुम्हें ऐतराज़ तो नहीं है न?
हम सभी यहाँ वयस्क लोग हैं।
- ज़रूर। सब ठीक है। - बहुत ख़ूब।
यह काफ़ी जोखिम भरा है।
- कृपया, 25 देना। - ज़रूर।
धन्यवाद।
तीन बार एनबीए ऑल-स्टार। तुम क्या करोगे?
हाँ।
मैं वही लूँगा जो वह ले रहा है, बस थोड़ा ज़्यादा दो।
ठीक है।
टीम कूप?
और एक दो।
तो, मैंने पीटर से कहा
कि हमें समय रहते बच्चों के साथ घूमने जाना होगा
क्योंकि वे बाद में हमारे साथ कुछ भी करना नहीं चाहेंगे
और तब हम क्या करेंगे? एक-दूसरे से बातें करेंगे?
हमारी शादी को इतना समय हो गया है कि अब बोलने को कुछ नहीं बचा।
इसलिए, शनिवार को, हम बलीज़ के लिए निकलेंगे।
मैंने यह विला ढूँढा जहाँ से समुद्र तट का शानदार नज़ारा दिखता है।
बग़ल ही में बच्चों का ख़ुद का विला होगा
- ताकि सबको थोड़ी आज़ादी मिले। - मैं अभी आई।
पर हमें पता है कि हम ज़रूर मिलेंगे क्योंकि शेफ़ और डाइनिंग रूम
हमारे विला में हैं, इसलिए जब उन्हें भूख लगेगी…
मेरा मतलब, टर्टल इन् को कोई अंदाज़ा नहीं है कि वहाँ कौन आ रहे हैं।
कैसे हो, कूप? तुम ठीक हो?
मैं ठीक हूँ, मेल्। तुम कैसी हो?
हाँ।
ए, तुम दोनों, क्या मैं बस कह सकती हूँ,
कि मुझे यह बेहद पसंद आया कि तुम्हारा तलाक़ इतना दोस्ताना रहा।
डायेन।
नहीं, मैं बस कह रही हूँ।
याद है जब माइक और गेल का तलाक़ हुआ था? मानो विश्वयुद्ध छिड़ गया था।
तुम्हें वह याद है?
वे एक साथ एक ही कमरे में भी नहीं रह सकते।
वे एक ही शहर में नहीं रह सकते।
है न?
सैम, तुम्हें लगता है कि तुम और पॉल दोस्त बनकर रह सकोगे?
कभी नहीं,
पर इस तरह सबके सामने पूछने के लिए धन्यवाद।
मैं बस… मैं सराहना करती हूँ कि तुम लोगों ने हर चीज़ को इतनी अच्छी तरह संभाला।
जान, जब हमारा तलाक़ होगा, तब हमें भी ऐसा ही करना चाहिए।
बस। अब मैं तुम्हें पीने नहीं दूँगा।
मैं बस…
मुझे लगता है कि यह शानदार है…
कि हम सभी इतने जागरूक हैं…
- देखा? - …समझे?
मेरा मतलब, मेल्… हाँ, मेल् और निक के बीच अफ़ेयर हुआ और इससे हमारे शादी टूट गई
और शायद समय ही बताएगा कि इसका हमारे बच्चों पर कितना बुरा असर पड़ेगा,
पर तुम लोगों को यह सब इतना शानदार लग रहा है।
मेरा मतलब, अगर मुझे पता होता…
मैं पेशाब करने जाऊँगा।
ऊप्स।
हमें नहीं पता कि वह कैसे मारी गई। मुझे लगता है कि हथियार…
उसे कैंडलस्टिक से मारा गया था।
कैंडलस्टिक से? तुम्हें पक्का यक़ीन है।
एक भारी, चांदी की।
- तुम्हें यह कैसे पता? - माइक्रोस्कोप।
यह लो। बस…
तुम में से कोई थोड़ी देर के लिए कार बदलना चाहेगा?
ज़रूर।
सावधानी से संभालें नाज़ुक
- धत्! - हे भगवान।
- डैडी! - क्या बक… अरे, हद है!
विश्वास ही नहीं होता।
- श्री कूपर। - चले जाओ, जेक।
माफ़ कीजिए, सर। हमें पता नहीं था कि आप यहाँ आएँगे,
कसम से… धत्।
डैडी! आपने क्या किया? हे भगवान।
- मैंने कहा था कि मुझे सर कहना बंद करो। - तुम ठीक हो?
आपको क्या हो गया है?
- हे भगवान। डैड। - मुझे फ़ोन उठाना होगा। ए।
- उन्होंने मुझे मुक्का… - नहीं, ब्रूस, माफ़ करना। क्या?
- मैं क्या कर सकती हूँ? तुम्हें क्या चाहिए? - हे भगवान। हाँ।
- मेरा मतलब, मैं वहाँ दस मिनट में पहुँच सकता हूँ। - आप पागल हैं?
हाँ, इसके लिए माफ़ी चाहूँगा। अलविदा।
बस… उस पर थोड़ा बर्फ़ वगैरह रखो। तुम ठीक हो जाओगे।
यह एहसास सच्चा लगता है
तुम सच्चे लगते हो
मेरे नक़ली प्लास्टिक का प्यार
ए, ब्रूस।
- आने के लिए धन्यवाद, कूप। - तुम्हें पता है।
पर मैं यह सोचना बंद नहीं कर पा रही
मैं नियंत्रण खो सकती हूँ
अगर मैं बस मुड़कर भाग सकती
ए, एंडी।
ब्रूस ने मुझे फ़ोन किया।
हाँ, मुझे लगा ही था कि वह फ़ोन करेगा।
वैसे भी मुझे घर तक की सवारी चाहिए।
तुम यहाँ कैसे आई?
पैदल।
तुमने फिर से दवाइयाँ छोड़ दीं?
बस कुछ महसूस करना चाहती थी, समझे?
कैसा महसूस कर रही हो?
दरअसल, बेहद भद्दा।
तुम्हारा दिन कैसा था?
वैसा ही।
तुम इतने अच्छे नहीं दिख रहे और यह मैं कह रही हूँ।
चलो। चलो तुम्हें घर ले चलूँ।
वह अब भी मुझसे प्यार करता है।
जान, उसकी एक पत्नी और दो बच्चे हैं।
वैसे, सबका कोई न कोई है।
तुम वहाँ क्या बजा रही थी? द स्मैशिंग पम्पकिंस?
रेडियोहेड, बेवकूफ़।
हाँ, हाँ। बेशक। चलो।
ए।
तुम ठीक हो जाओगी।
यह मुझे दो। अंदर बैठो।
- नई कार? - उधार ली है।
मेरा मज़ाक मत उड़ाओ।
मैं मुसीबत में हूँ, ऐली।
कितनी बड़ी?
तुम्हें अपार्टमेंट छोड़कर वापस मॉम और डैड के साथ रहना पड़ सकता है।
यह उनके लिए बुरा होगा।
हाँ। ज़रूर होगा अगर तुम अपनी दवाइयाँ न लो तो।
मैं वादा नहीं करूँगी।
- इस कार से बू आ रही है। - हे भगवान, मुझे पता है।
ऐसा लगता है जैसे इसमें कुछ मर गया था।
लिव। लिव।
बस… कृपया मुझे एक सेकंड के लिए तुमसे बात करने दो।
देखो… देखो, तुम्हारे साथ जो हुआ, मुझे उसके लिए बेहद खेद है।
बुरा हुआ कि उन्होंने तुम्हें निकाल दिया।
- तुम सच में यह महसूस करती हो? - बेशक करती हूँ।
तो फिर, क्या तुम कृपया अपनी शिकायत वापस ले सकती हो?
मेरा मतलब, तुम अपनी शिकायत वापस लेकर मुक़दमे के बदले बेइली से मुआवज़ा ले सकती हो।
- मुझे मेरी नौकरी वापस मिल सकती है। - क्या?
देखो, अगर मैंने तुम्हारे साथ कोई भी बुरा बर्ताव किया हो, तो मुझे माफ़ कर दो।
मुझे बस लगा था कि हम दोनों अच्छा समय बिता रहे थे।
रुको। बस रुको। मुझे…
मुझे समझ नहीं आ रहा कि तुम क्या कह रहे हो।
मैंने कभी कोई शिकायत दर्ज नहीं की।
कूप। वह फ़ोन पर है।
कोई बात नहीं, मैरी।
- कभी कोई शिकायत दर्ज नहीं हुई थी। - कूप। तुम यहाँ नहीं आ सकते।
लिव क्रॉस ने कभी कोई शिकायत दर्ज नहीं की।
यह एचआर संबंधी समस्या है। मुझे बस वही पता है जो मुझे बताया गया।
झूठ, जैक। यह तुमने किया।
तुमने कंपनी का नियम तोड़ा। मेरे हाथ बंधे हुए थे।
तुम्हें मेरे क्लाइंट हथियाने का मौका दिखा और तुमने मुझे धोखा देने का फैसला लिया।
तुमने ख़ुद गड़बड़ी की।
मुझे लगा था कि हम दोस्त हैं।
कम से कम मुझे मेरा कैपिटल खाता रखने दो।
मैं तुमसे अनुरोध कर रहा हूँ। वह मेरे पैसे हैं। मुझे उन पैसों की ज़रूरत है।
नहीं, तुम्हारे नहीं हैं।
तुम्हारी सबसे बड़ी ग़लती तुम्हारा यह सोचना था कि यह सब कभी तुम्हारा था।
ठीक है, ठीक है।
अगर तुम इसे अपने पास नहीं रख सकते, तो यह तुम्हारा नहीं है।
मैंने बस तुम्हें वह सुंदर मोटर तबाह करने नहीं दे सकता।
ठीक है, उसे शुरू करो।
यह लो।
टोरी का बॉयफ़्रेंड कैसा है?
- जेक? - सही कहा।
वह बच जाएगा।
और टोरी?
तुम्हें उसे और कुछ दिनों का समय देना होगा। मैं कोशिश कर रही हूँ।
तुम अलग बर्ताव कर रहे हो, कूप।
देखो, मैं बार्बिक्यू के लिए माफ़ी चाहता हूँ। मैंने थोड़ी ज़्यादा पी ली थी।
मैं बार्बिक्यू के बारे में नहीं बोल रही और न ही इस बारे में
कि तुमने हमारी बेटी के बॉयफ़्रेंड पर हमला किया।
- पर, हे भगवान। - तो फिर किस बारे में बोल रही हो?
पता नहीं।
तुम बस बहुत अकेले…
लग रहे हो।
हाँ, क्योंकि मैं यहाँ रहता हूँ और तुम वहाँ हमारे घर में हमारे बच्चों के साथ रहती हो।
- जानती हूँ। - तुमने मुझे छोड़ दिया। तो बेशक मैं अकेला…
हो जाऊँगा।
पर मैं इस बारे में नहीं बोल रही हूँ।
मुझे तुम्हारी चिंता हो रही है।
ए।
क्या हुआ?
अब, चलो भी। तुम अब भी मुझसे बात कर सकते हो, है न?
मैं ठीक हूँ।
सच में। मैं अपना रास्ता ढूँढ रहा हूँ।
ठीक है।
यह उचित है।
आने के लिए धन्यवाद।
बियर के लिए धन्यवाद।
मिस क्रॉस।
- मैं तुम्हारी क्या मदद कर सकता हूँ? - मैं स्पष्टीकरण की उम्मीद कर रही थी।
एंड्रू कूपर वाली घटना।
मैंने कोई शिकायत दर्ज नहीं की थी।
किसी ने तुम्हारी सहभागिता की सूचना एचआर को दी।
- पर कोई शिकायत नहीं की गई थी। - व्हिस्की?
- नहीं। - बैठो।
मुझे खेद है कि यह इस तरह से कहा गया, पर शिकायत दर्ज हो या न हो,
श्री कूपर ने हमारी कंपनी की आचार संहिता का सीधा उल्लंघन किया।
वह एक बड़े पद पर है
और हम अपनी सुरक्षा को बहुत गंभीरता से लेते हैं।
उनका मेरी संस्था से कोई लेना-देना नहीं है।
मैं ऐसे किसी व्यक्ति को रिपोर्ट नहीं करती जो उसे रिपोर्ट करता हो।
यानी अगर वह चाहता, तो तुम्हें नौकरी से नहीं निकलवा सकता था?
उसे अपनी नौकरी गँवाने की ज़रूरत नहीं थी।
मेरे पास श्रम वक़ीलों से भरा एक कॉन्फ़रेंस रूम है जो इसके विपरीत कहते हैं।
शैपर्ड ने मुझे बताया कि तुम एक प्रतिभाशाली कर्मचारी हो। वह तुम्हें प्रमोशन देना चाहता है।
वह चाहता है कि तुम्हारा अपना ख़ुद का डेस्क हो। क्या तुम उसके लिए तैयार हो?
उसका इससे क्या संबंध है?
मैं यह मुद्दा छोड़ चुका हूँ। अब मैं उसकी बात कर रहा हूँ।
मुझे कूप के इतिहास के बजाय तुम्हारे भविष्य में ज़्यादा दिलचस्पी है।
मेरी बात सुनो। मुझे एक मिनट में किसी से फ़ोन पर बात करनी है,
पर चलो इस हफ़्ते बाद में डिनर पर चर्चा करें।
मैरी देखेगी कि तुम कब खाली रहोगी।
शैपर्ड को हमारे साथ शामिल नहीं होना चाहिए?
शैपर्ड हमारे साथ शामिल हो सकता है।
धन्यवाद।
कूप काश
ठीक है, तुम्हारे पास सब कुछ है…
एक अलग दृष्टिकोण से देखा जाए,
तो अंत में ज़िंदगी परस्पर जुड़े फैसलों की एक शृंखला है।
मिलर परिवार ने बलीज़ जाने का फैसला लिया।
मैंने मिलर परिवार के घर पर जाने का फैसला लिया।
वेस्टमॉन्ट विलेज के पास अपना निजी सुरक्षा गश्ती दल है,
साथ ही वेस्टमॉन्ट पुलिस विभाग भी है।
वहाँ अपराध दर लगभग नगण्य है।
जब आप ऐसी जगह पर लंबे समय तक रहते हैं,
तो बाकी दुनिया से अलग-थलग महसूस करने लगते हैं।
आप कुछ चीज़ों को लेकर लापरवाह हो जाते हैं, जैसे अलार्म सिस्टम
और सारे दरवाज़े बंद करना।
पैटेक फ़िलिप नॉटिलस : सीलबंद 18-कैरेट सफ़ेद सोना,
नीला सनबर्स्ट डायल,
तीस मीटर तक जल प्रतिरोधी, जैसे कि कभी वैसा मौका आएगा।
जैसा कि विज्ञापन में कहते हैं, "दरअसल आप कभी भी पैटेक फ़िलिप के मालिक नहीं होते,
आप केवल अगली पीढ़ी के लिए इसकी देखभाल करते हैं।"
पर अगली पीढ़ी समय देखने के लिए अपना फ़ोन निकालती है,
इसलिए मैंने सोचा कि किसी को इसकी कमी नहीं खलेगी।
हैलो, दोस्तों। सब ठीक है?
नमस्ते, सर। आप यहाँ रहते हैं?
हाँ, हाँ, बेशक।
आज रात से आपके घर पर अवकाश निगरानी लागू की गई थी।
हमने देखा कि होंडा कार सड़क के किनारे खड़ी है, घर में लाइटें जल रही हैं…
इसलिए सोचा कि जाँच कर लें।
वह मेरे बेटे की कार है।
मैंने उससे कहा था कि हमारे जाने से पहले उसे गेराज में घुसा दे।
तो आप सच में छुट्टियों पर जा रहे हैं?
हाँ। कल सुबह जल्दी।
पक्का मेरी पत्नी ने फ़ोन करते समय ग़लत तारीख़ बताई होगी।
- कोई बात नहीं। आपका सफ़र अच्छा रहे। - धन्यवाद, दोस्तों।
मैं इसकी सराहना करता हूँ।
पता नहीं मैं क्या सोच रहा था।
दरअसल, यह सच नहीं है।
मैं सोच रहा था कि पीटर और डायेन मिलर कमीने थे,
और वे इन सबके हक़दार नहीं थे।
और मैं सोच रहा था कि इस पड़ोस में उनके जैसे ढेरों कमीने हैं,
जिनके पास भी ऐसे ही घर हैं,
जो ऐसी ही महँगी चीज़ों से भरे हैं जिनकी कमी कभी नहीं खलेगी।
भूले हुए धन-दौलत के ढेर बस दराज़ों में पड़े हैं
जहाँ वे किसी के काम नहीं आ रहे हैं।
मुझे यह इसलिए पता था क्योंकि कुछ समय पहले तक,
मैं भी उन कमीनों में से एक था।
मकैलेन 25
मैं गुज़ारा भत्ता, बच्चों का भरण-पोषण, क़ानूनी फ़ीस, दो घरों,
अधिकतम होम इक्विटी लाइन, ट्यूशन, संपत्ति कर,
स्वास्थ्य बीमा प्रीमियम, एसएटी ट्यूटर,
चाइल्ड साइकोलॉजिस्ट, कार भुगतान, माली,
कीटनाशक, छत बनाने वाले, पेंटर, प्लंबर, ड्रम किट
और एक बैंक खाते के बारे में सोच रहा था जो तलाक़ के बाद अब भी खाली था।
और कैसे कोई भी, ज़ाहिर है कि यहाँ तक कि पुलिस भी,
कभी भी मुझ जैसे आदमी पर शक़ नहीं करेगा।
मैं यह नहीं कह रहा कि यह अच्छा विचार था।
यह बस अस्थाई उपाय था।
फिर से अपने पैरों पर खड़े होने तक, कुछ बिलों का भुगतान करने का एक त्वरित उपाय।
और मैंने सोचा, सबसे बुरा क्या हो सकता है?
उप-शीर्षक अनुवादक : मून कलिता